Document ID: 31976R2785

NEUVOSTON ASETUS (ETY) N:o 2785/76,
annettu 16 päivänä marraskuuta 1976,
Euroopan talousyhteisön ja Bangladeshin kansantasavallan välisen kaupallista yhteistyötä koskevan sopimuksen tekemisestä
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 113 ja 114 artiklan,
ottaa huomioon komission suosituksen,
sekä katsoo, että
olisi tehtävä Euroopan talousyhteisön ja Bangladeshin kansantasavallan välinen sopimus kaupallisesta yhteistyöstä,
ON ANTANUT TÄMÄN ASETUKSEN:
1 artikla
Hyväksytään yhteisön puolesta Euroopan talousyhteisön ja Bangladeshin välinen sopimus kaupallisesta yhteistyöstä.
Sopimuksen teksti on liitetty tähän asetukseen.
2 artikla
Neuvoston puheenjohtaja ilmoittaa sopimuksen 15 artiklan mukaisesti toiselle sopimuspuolelle sopimuksen voimaan tulemiseksi tarvittavien menettelyjen täyttämisestä yhteisön osalta.
3 artikla
Sopimuksen 8 artiklassa määrätyssä sekakomissiossa yhteisöä edustaa Euroopan yhteisöjen komissio, jota jäsenvaltioiden edustajat avustavat.
4 artikla
Tämä sopimus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä(1).
Tämä asetus on kaikilta osin velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä marraskuuta 1976.

Labels: 18
15
5